b'\n_START_ARTICLE_\nPoletnica\n_START_PARAGRAPH_\nPoletnica je fortifikacijski objekt u Hrvatskoj.\n_START_SECTION_\nPovijest\n_START_PARAGRAPH_\nJo\xc5\xa1 u prapovijesti kraj mjesta ove kule trasirana je vrlo va\xc5\xbena prometnica kojom se ide iz podbiokovskog promorja ka Zagori. Trasa je obnovljena i u starom i ranom srednjem vijeku. Radi nadzora i osiguranja te prometnice podignuta je u srednjem vijeku ovdje Zadvarska tvr\xc4\x91ava Duare (Dveri). Oko 1500. godine Osmanlije su ju zauzele i dodatno utvrdili izgradnjom jo\xc5\xa1 dviju kula isto\xc4\x8dno od tvr\xc4\x91ave, kula Avale i Poletnice. 1669. godine u o\xc5\xbeujku podno isto\xc4\x8dne kule Poletnice zadvarski dizdar (zapovjednik tvr\xc4\x91ave) Asan-aga Arapovi\xc4\x87, suprug poznate Asanaginice poginuo je u borbi s Makaranima. Kona\xc4\x8dno je oslobo\xc4\x91ena od osmanske vlasti 1684. godine. Daljnjim tjeranjem Osmanlija na uzmak tvr\xc4\x91ava je postupno gubila na va\xc5\xbenosti.'